**Ջեյմս Սիլվեսթեր Սքոթ** (անգլ.՝ James Sylvester Scott; փետրվարի 12, 1885(1885-02-12), Neosho, Միսսուրի, ԱՄՆ - օգոստոսի 30, 1938(1938-08-30), Կանզաս Սիթի, Միսսուրի, ԱՄՆ), ամերիկացի կոմպոզիտոր և դաշնակահար։ Նա դասական ռեգթայմի երեք ամենակարևոր կոմպոզիտորներից մեկն է համարվում՝ Սքոթ Ջոպլինի և Ժոզեֆ Լամբի հետ միասին։

Կենսագրություն
--------------

Ջեյմս Սիլվեսթեր Սքոթը ծնվել է Միսուրի նահանգի Նեոշո քաղաքում՝ նախկին ստրուկներ Ջեյմս Սքոթ ավագի և Մոլի Թոմաս Սքոթի ընտանիքում։ 1901 թվականին նրա ընտանիքը տեղափոխվել Է Միսուրի նահանգի Կարթագեն, որտեղ նա հաճախել է Լինքոլնի ավագ դպրոց։ 1902 թվականին նա աշխատել է Չարլզի երաժշտական ​​խանութում։ 1903 թվականին Սքոթը հրատարակել է իր գործերից առաջինը՝ «Ամառային զեփյուռը»։

Ռեգթայմի պատմաբաններ Ռուդի Բլեշը և Հարրիեթ Ջենիսը հայտնում են, որ Սքոթը 1905 թվականին մեկնել է Սենթ Լուիս, Միսուրի, փնտրելու իր կուռք Սքոթ Ջոպլինին։ Նա գտել է Ջոպլինին և հարցրել, թե կցանկանար լսել իր ստեղծագործություններից մեկը։ Լսելով նրա ստեղծագործություններից մեկը՝ Ջոպլինը նրան ծանոթացրել է իր սեփական հրատարակիչ Ջոն Սթիլվել Սթարկի հետ և առաջարկել, որ նա հրատարակի իր աշխատանքը։ Սթարկը հրապարակել է այդ ռեգթայմը մեկ տարի անց՝ «Frog Legs Rag» վերնագրով։ Այն արագորեն դարձել է հիթ և զբաղեցրել երկրորդ տեղը Սթարքի բեսթսելլերների կատալոգում՝ զիջելով միայն Ջոպլինի «Maple Leaf Rag»-ին։ Սքոթը մինչև 1922 թվական եղել է Սթարք կատալոգի կանոնավոր ներդրողը։

1914 թվականին Սքոթը տեղափոխվել է Միսուրի նահանգի Կանզաս Սիթի, որտեղ ամուսնացել է Նորա Ջոնսոնի հետ, այնտեղ երաժշտություն դասավանդել և Պանամայի թատրոնում որպես երգեհոնահար և գործիքավորող՝ ուղեկցել համր կինոնկարներ։ Նրան ճանաչողները հիշում են, որ թատերական գործունեությունը նրա աշխատանքի զգալի մասն էր։ Նրա զարմիկը՝ Պատսի Թոմասը, հիշում է. «Բոլորը նրան անվանում էին «Փոքր պրոֆեսոր», նա միշտ արագ քայլում էր՝ նայելով գետնին՝ փողոցով անցնելով ոչ ոքի չէր տեսնում, թվում էր, որ նա միշտ խորը մտածմունքների մեջ էր»:

Իր վերջին տարիներին Սքոթը դասավանդում էր, երաժշտություն ստեղծում և ղեկավարում ութ հոգանոց մի խումբ, որը խաղում էր կինոթատրոններում։ Սակայն նրա վիճակը վատանում է։ Նա կորցնում է թատերական աշխատանքը, կինը մահանում է։ Նա տեղափոխվում է իր զարմիկ Ռութ Քալահանի մոտ Կանզաս, և չնայած տառապում էր քրոնիկական հիվանդությամբ շարունակում էր ստեղծագործել և նվագել դաշնամուր։

Սքոթը մահացել է Դուգլասի հիվանդանոցում 1938 թվականի օգոստոսի 30-ին 52 տարեկան հասակում և թաղվել կնոջ կողքին՝ Westlawn գերեզմանատանը։

Սքոթի ամենահայտնի կոմպոզիցիաներից են՝ «Climax Rag», «Frog Legs Rag», «Grace and Beauty», «Ophelia Rag» և «The Ragtime Oriole»:

Սքոթը երգչուհի Ադա Բրաունի զարմիկն էր։

Աշխատանքների ցուցակ
-------------------

Աֆրոամերիկացի կոմպոզիտոր Ջեյմս Սքոթի աշխատանքների ցուցակը բաղկացած է 39 վերնագրերից և ներառում է 28 ռագթայմ, 3 քայլերգ, 3 երգ, 4 վալս և պար։

| Անվանում | Հրապարակման ամսաթիվ | Ժանր | Շապիկ |
| --- | --- | --- | --- |
| A Summer Breeze | 1903 | Քայլերթ |  |
| Fascinator | 1903 | Քայլերթ |  |
| On the Pike | 1904 | Քայլերթ |  |
| Frog Legs Rag | 1906 | Ռեգթայմ |  |
| Kansas City Rag | 1907 | Ռեգթայմ |  |
| Grace and Beauty | 1909 | Ռեգթայմ |  |
| Great Scott Rag | 1909 | Ռեգթայմ |  |
| Ragtime Betty | 1909 | Ռեգթայմ |  |
| Sunburst Rag | 1909 | Ռեգթայմ |  |
| Valse Venice | 1909 | Վալս |  |
| Hearts Longing | 1909 | Վալս |  |
| She’s My Girl from Anaconda | 1909 | Երգ |  |
| Sweetheart Time | 1909 | Երգ |  |
| Hilarity Rag | 1910 | Ռեգթայմ |  |
| Ophelia Rag | 1910 | Ռեգթայմ |  |
| Princess Rag | 1911 | Ռեգթայմ |  |
| Quality | 1911 | Ռեգթայմ |  |
| Ragtime Oriole | 1911 | Ռեգթայմ |  |
| Climax Rag | 1914 | Ռեգթայմ |  |
| Suffragette Waltz | 1914 | Վալս |  |
| Take Me Out To Lakeside | 1914 | Երգ |  |
| Evergreen Rag | 1915 | Ռեգթայմ |  |
| Honey Moon Rag | 1916 | Ռեգթայմ |  |
| Prosperity Rag | 1916 | Ռեգթայմ |  |
| Efficiency Rag | 1917 | Ռեգթայմ |  |
| Paramount Rag | 1917 | Ռեգթայմ |  |
| Dixie Dimples | 1918 | Ռեգթայմ-վեպ և ֆոկստրոտ |  |
| Rag Sentimental | 1918 | Ռեգթայմ |  |
| Springtime of Love | 1918 | Վալս |  |
| New Era Rag | 1919 | Ռեգթայմ |  |
| Peace and Plenty Rag | 1919 | Ռեգթայմ |  |
| Troubadour Rag | 1919 | Ռեգթայմ |  |
| Modesty Rag | 1920 | Ռեգթայմ |  |
| Pegasus | 1920 | Ռեգթայմ |  |
| Shimmie Shake | 1920 | Պար |  |
| Don’t Jazz Me Rag | 1921 | Ռեգթայմ |  |
| Victory Rag | 1921 | Ռեգթայմ |  |
| Broadway Rag | 1922 | Ռեգթայմ |  |
| Calliope Rag | 1966 | Ռեգթայմ |

Ծանոթագրություններ
------------------

1. 1 2 3  Jasen David A. and Trebor Jay Tichenor (1978) *Rags and Ragtime*, Dover.
2. ↑  Rudi Blesh & Harriet Janis (1950)։ *They All Played Ragtime*։ էջ 114։ ISBN 0-8256-0091-X  `|url-access=` պարամետրը գոյություն չունի (օգնություն)
3. ↑  David A. Jasen (2007)։ *Ragtime: An Encyclopedia, Discography, and Sheetography*։ էջեր 227։ ISBN 0-415-97862-9  `|url-access=` պարամետրը գոյություն չունի (օգնություն)
4. ↑  Blesh (1950) pp. 115.
5. ↑  Blesh (1950) pp. 119.

Արտաքին հղումներ
----------------

* James Scott on the Kansas City Jazz site
* «Perfessor» Bill Edwards plays Scott compositions and provides background on many of his works
* James Scott: Innovative American Composer